Ազատագրումը կամ սեքսուալ հեղափոխությունը նշվածի մեկ այլ օրինակն է։ Մինչդեռ, խնդրո առարկա ազատագրումը բնավ էլ ազատությունը չէ. այն ընդամենը սպառման առարկա է՝ ի սպաս հասարակության կարիքների իրացման։ Աեռական ցանկությունը վաճառքի կարիք է ստեղծում։ Գայթակղելու, հմայելու համար անհրաժեշտ է ունենալ այս մակնիշի մեքենան, հարկ է հագնել այս վերնաշապիկը, ունենալ այս կրակվառիչը, էլեկտրաակուստիկ այս գոտին։ Անթիվ-անհամար զվարճալի նորահայտ պարագաներ սեր անելուն անհրաժեշտ բուտաֆորիայի մասն են կազմում։ Իրացման հասարակությունը միևնույն ժամանակ նաև զգուշացման ու պահանջների ներկայացման հասարակություն է. այն հրամայում է սեր անել, հրահանգավորում է ինչպես անել, իսկ մարդիկ էլ հնազանդվում կամ ջանում են հնազանդվել։ էրոտիկան զավթել է գովազդային ողջ ոլորտը՝ սեռական փոխարինյալի արժեք ներարկելով ամենաբազմազան իրերի մեջ, որոնցում ամփոփվում է իր իսկական նպատակներից շեղված լիբիդոն։ Ասվածի ամենահայտնի օրինակը ավտոմեքենան է։